Randwater verminder Hartbeespoort se watertoevoer, Madibeng skuld R14 miljoen | Kormorant
Home Municipality Randwater verminder Hartbeespoort se watertoevoer, Madibeng skuld R14 miljoen
Randwater verminder Hartbeespoort se watertoevoer, Madibeng skuld R14 miljoen
Hartbeespoort-inwoners kan hul regmaak vir minder water na Randwater Sondag afgekondig het dat die toevoer Maandag met 20% verminder sal word weens Madibeng se skuld van meer as R14 miljoen.
Volgens Justice Mohale, woordvoerder vir Randwater, is Madibeng een van drie munisipaliteite wat ingelig is dat die watertoevoer Maandag met 20% verminder sal word indien die munisipaliteit nie onmiddellik R10 501 676 betaal nie. Madibeng skuld Randwater ‘n totale bedrag van meer as R14 miljoen.
“Die betrokke munisipaliteite is bewus daarvan dat die kantore van die ministers van water en sanitasie, menslike nedersettings en tradisionele sake, sowel as die nasionale tesourie in kennis gestel is van die voorgenome kredietbeheermaatreëls,” het Mohale gesê.
Randwater verskaf water aan Meerhof, Ifafi en dele van Melodie.
Volgens DA-wykraadslid, Erna Rossouw, ontvang munisipaliteite kennisgewings reeds sowat 14 dae voor die beoogde vermindering. “Dit is ‘n skande dat die munisipaliteit die inligting wegsteek en nie aan wyksraadslede kommunikeer om die gemeenskap in te lig nie. Die munisipale raad en inwoners moes dit soos die res van die land in die koerante lees.”
Previous articleCoronavirus: Frequently asked questions and answers from the Centers for Disease Control and Prevention
Next articleBiker dies after hitting pothole
The Iron Bridges of Hartbeespoort